ming030890/wiki-yue-high-quality huggingface dataset:
捷聯車身工程

捷聯車身工程有限公司（Jit Luen Auto Body Works Co Ltd）係香港一間巴士車身廠，1978年成立。

概要
捷聯車身工程廠房位於香港新界元朗區嘅屏山洪屋村，為各類型巴士以及特殊車提供專業設計及裝嵌車身工程。
2007年，捷聯車身工程被Scania認可為亞洲區合格車身承造商。

相
配捷聯JL-02型車身嘅1994年日產柴油短陣巴士。呢架車係用嚟做學車。
配捷聯JL-04型車身嘅2000年五十鈴巴士。
配捷聯JL-05型車身嘅2003年五十鈴。
配捷聯JL-06型車身嘅2001年五十鈴巴士。
配捷聯JL-07型車身嘅2007年五十鈴巴士。
配捷聯JL-09型車身嘅2008年五十鈴巴士。
後日

後日係今日之後嘅兩日，或者，聽日之後嘅一日。係遞時嘅事，未發生嘅。
後枕骨

後枕骨、又叫枕骨，係頭殼其中一嚿骨，喺頭後面後尾枕位置。
後氏

後（粵拼：hau6）係唐人姓氏，喺《百家姓》裏頭排第480位，依家經已冇乜人用。
呢篇後氏係同姓氏有關嘅楔位文章，重未寫完嘅。麻煩你幫手充實佢。
後彎勞動供給曲線

後彎勞動供給曲線（backward-bending supply curve of labour）喺經濟學上係指一種現象：指隨住人工上升，人嘅工作時間會變少，寧願攞啲時間放假而唔係做多啲嘢。
後杭愛

後杭愛（Архангай аймаг）係蒙古一盟，首府車車爾勒格。
後梁

後梁，又叫朱梁，係五代十國頭一個朝代，907年由朱溫立國，923年由朱友貞亡國。
907年，梁王朱全忠（朱溫）迫唐昭宣帝禪位畀自己，後梁建立。912年，朱溫畀自己個仔朱友珪發動政變殺咗。朱友珪第二年又畀人發動政變殺咗。朱友珪嘅細佬朱友貞登基做皇帝。
後梁一直都同晉國（923年變咗做後唐）對立，923年後唐軍打敗王彥章之後，迫近首都大梁，梁軍剩低嘅主力唔喺大梁度，朱友貞知道擋唔住唐軍入大梁，就叫人殺咗自己，後梁滅亡。
後悔

後悔係指對自己之前做嘅決定唔滿意嘅一種情感，覺得個決定係錯嘅，如果有得再揀，一定唔會再做同一決定。
廣州中學

廣州中學（粵拼：gwong2 zau1 zung1 hok6；英文：Guangzhou High School）係中國廣東廣州嘅高中三年全日制中學，2017年8月25號成立，位置喺天河區漁沙坦華美路62號（漁東新邨斜對面，沙東公寓正對面）。
佢亦係廣州唯一用城市做名嘅中等教育機構。

校服色
呢間學校嘅校服色方面，2017年9月1號開學時，同47中嗰啲一模一樣。從2018年9月3號開始，凡係入學新生都改嗮着帶木棉花圖案嘅紅白色校服。

史
2016年10月19號，天河區教育局為咗解決廣州地區點解冇用城市做名嘅中學問題，加上要新起幾間優質嘅教育機構而定咗以城市做名嘅中學。
2017年3月5號，學校第一批學生正式開始招生。
2017年3月12號，天河區教育部門正式確定將47中高中部併入廣州中學，保留初中部，重確定喺同年9月1號正式開學。
2017年5月2號，天河區人民政府正式徵集廣州中學嘅正門樣設計方案。
2017年5月21號，天河區人民政府正式宣佈中國教育專家吳穎民為廣州中學嘅第一任校長。
2017年8月25號，學校正式揭牌兼接收第一批嚟啲學生搞開辦慶典。
2017年9月1號，學校正式開學。
廣州中醫藥大學

（英文：Guangzhou University of Chinese Medicine）係中國廣東廣州嘅正式大學，1924年開辦，有兩個校區。呢間學校係中華人民共和國第一批中醫藥高等學校之一，亦係廣東省211工程嘅重點建設高校。

史
學校成立初期嗌做廣東中醫藥專門學校。1956年，經中華人民共和國國務院批准正式成為高等學府而改名做廣州中醫學院，1995年2月改名做廣州中醫藥大學。
政治學

政治學（political science）係一門研究政治行為、政治體制等相關領域為主嘅社會科學學科。
政治不信

政治不信（日文：せいじふしん，意思：政治上嘅唔相信 或 唔相信政治），係一個政治用語，意思即係指社會上啲人對政治抱住一種悲觀主義嘅態度。呢個用語響日本好興。
響日本，呢種思想好盛行，遠遠超過其他國家，尤其響九十年代打後。原因係日本政治人好多都貪污、政權不穩，加上內閣並唔係真正民選出嚟嘅。呢種風氣都導致咗日本政府長期民望好低，同埋日本人唔肯參加公投。日本政府曾經努力去改善，但都係冇辦法令日本市民相信政府。
響香港，雖然冇乜人會用呢個用語，但係而家唔少年青人都對政府有一種唔信任嘅態度。
政治人

從政者／政治人／政治人士／政治人物係指以政治為職業，或者積極投入政治活動、公共事務嘅人，無論佢哋為公定係為私。喺現代嘅民主政體裏面，職業政治人物通常係透過組織或者加入政黨、參與選舉，來爭取喺政府度擔任公職。
上述四詞意思皆屬中性，喺近義詞當中，褒義嘅包括政治家，貶義嗰啲有政客同政棍。
政治哲學

政治哲學係研究政治嘅「價值取向」嘅哲學，同國、政府、自由、財產、法律同執法有關，重提出咗「梗係」（ought to be）嘅構思，對現實政治做理性指引。
政治家

政治家係個用於從政者嘅褒義詞；可能包含所指者富有才能、成就顯赫或／及道德高尚嘅意思。
政治局

政治局係一啲政黨嘅最高權力執行機構，哩啲政黨大部分都係共產黨。
呢篇政治局係政治類嘅楔位文章，未完成；麻煩你幫手加下料，充實佢。
政治婚姻

政治婚姻係指一種並非基於愛情嘅婚約，係家族、國家或個人為咗得到某啲重要嘅權益而屈從嘅婚姻，又叫做形式婚姻、策略婚姻、權宜婚姻。
政治婚姻係家族、國家或者個人之間為咗保護財產、商業利益同埋政治地位而訂立，例如和親，所以大多數都係包辦婚姻。
政治

政治（粵拼：zing3 zi6）係團體做一啲決定嘅方式。佢係所有價值觀嘅權威性集合。雖然呢個詞語通常係應用喺政府裏面嘅行為，政治喺所有嘅人類團體交往都可以揾到，包括公司、學術同埋宗教組織。
以佢最基本嘅形態，政治包含「涉及權力嘅社會關係」。習慣上，呢個詞語係用喺統治同埋一個國家嘅政府或者其他政治單位，重有用嚟組成同埋應用政府政策嘅方法同埋策略。
廣義嚟講，任何涉及權力嘅情況，或者任何用嚟增加某某喺某個團體裏面嘅權力或者地位嘅作為，都可以被形容為政治（例如辦公室政治）。呢一類嘅政治「大部分時侯都係同喺一個有唔同先後次序同埋權力關係嘅團體裏面爭取俾人提升有關」。
政治科學係對於政治行為嘅研究，係研究權力嘅取得同埋應用。有關嘅研究範圍包括政治哲學，係揾一個政治同公眾行為道德之間嘅關係，重有公眾管治學，係研究管治嘅習慣。

政府
内文：政府
政府係一個具有權力去制訂同埋執行法律嘅個體。政府有幾種分類嘅方法；哲學家柏拉圖將政府分做君主政治（一個人統治晒）、寡頭政治（由一小部分精英去統治）、榮譽政治（一個民族或者團體統治第二啲人）同埋民主政治（全部人一齊統治）。
喺近代，政府嘅種類同埋種類之間嘅分別已經變得越嚟越複雜；例如話喺一個君主立憲體制裏面，的而且確係有一個君主作為國家嘅阿頭，但係實際嘅權力通常都係由一個國會或者係立法組織所擁有嘅。共和國呢個詞語係用嚟指冇君主嘅國家。
同樣，「民主」嘅定義近年嚟已經越嚟越冇咁清析；好多有唔同種類嘅政府嘅國家都話自己係民主嘅。北韓憲法就有話到北韓係一個民主國家，但係有啲西方國家嘅學者就形容佢係一個專制嘅獨裁政權。
獨裁係指有一個人或者團體有無限或者差唔多無限嘅權力嘅政府形式，重要係冇憲法上嘅限制，以強權而唔係合法性嚟得到權力。呢個詞語通常被視為有唔好嘅意思，而且好多俾人話係「獨裁」嘅國家都對呢個定義作出反駁。

主權
内文：主權
主權係一個政府能夠唔受外面嘅影響嚟控制佢嘅領土嘅能力。有個評述員話主權係好難準確界定嘅，但係就將主權形容做擁有一啲包括「絕對、無限嘅控制權或者能量」、「一個政治合法性嘅標誌」、「自我決定嘅國家獨立性」，同埋「憲法性嘅秩序」。
政治光譜

政治光譜係用嚟度一個人嘅政治立場傾向嘅架撐。典型政治光譜會有兩條軸線，左邊係左派（社會主義或者無政府主義傾向），右邊係右派（保守主義傾向），上邊係自由主義或者無政府主義，下邊係法西斯主義或者集權主義。
唔同地方嘅政治光譜，可以因應嗰度嘅政治環境去調整。譬如香港嘅政治光譜，簡單版本就係一條軸線，一邊係泛民主派，另一邊係建制派，越遠離中間嘅立場就越激進。
改改

《改改》係香港歌手劉小慧嘅第五張大碟，第四張粵語專輯，喺1994年3月22號推出。呢隻亦係佢喺寶麗金最後一隻專輯，同年中佢轉投BMG博德曼唱片。
改革開放

改革開放係1979年召開嘅中共十一屆三中全會入面提出嘅一條「對內改革、對外開放」嘅戰略決策，係中華人民共和國自成立以嚟，第一個對外開放嘅基本國策。呢一個決策扭轉咗中國大陸自1949年之後逐漸對外封閉嘅情況，令中國經濟進入咗高速發展時期。中共第二代最高領導人鄧小平被官方稱為「改革開放嘅總設計師」，而當時分別做中共總書記同政府總理嘅胡耀邦同趙紫陽亦俾外界認為係政策嘅主要推行者。
改期添丁

《改期添丁》（粵拼：goi2 kei4 tim1 ding1，英文：A New Schedule for the Baby，又叫做英文：Postponement of Childbirth）係1964年嘅一齣港產黑白粵語時裝喜片，由珠璣執導，新馬師曾、林丹、譚蘭卿領銜主演。

情節
毛不拔係個有錢華僑，妻妾亦唔少，但係就冇仔女。佢患咗重病，只得一年命，於是喺金山返香港，想話過繼侄仔嘅仔嚟承繼家產，毛家三房人於是各出奇謀想生翻個仔，鬧出唔少笑話。大侄大志原來不育，為咗錢竟然容許老婆勾佬。三侄三志個人傻傻哋，佢阿媽於是幫佢搵個有咗嘅舞女做老婆。二侄二志扮話老婆顏如玉有咗，打算用老友個仔頂包，點知老友生咗個女，如玉唯有改期添丁。後來如玉真係有咗，生咗兩個仔繼承財產。
改造人

改造人（英文：cyborg，借入粵語作粵拼：saai1 bot4，假借漢字嘥博），又有叫生化人，係科學上嘅一種構想，指一隻身體部份由有機嘢組成、部份由機械組成嘅生物。
改錯帶

改錯帶又叫做修正帶，係文具，個樣似膠紙，功能似白油(塗改液)，將寫錯字用白貼紙帶貼埋咗，上面再寫返個正字。
改革

改革 (英文：Reform) 係改善一啲錯、唔啱使、或者唔係好滿足到需要嘅嘢嘅過程。特別喺發展中國家，好多時候都會喺唔同嘅事上面做改革，嚟改善當地嘅生活水平，例如：懲罰有份貪污嘅人、改善貨幣政策、或者改用精英制嚟揀公務員等等。
好多時候，改革嘅可行性會直接同一個政制有關係，因為個制度會決定個國家政府有幾能夠實行自己嘅政策，其中包括埋任何改革。
改革進步黨

改革進步黨（葡文：Partido Progressista Reformador，縮寫PPR) ，係巴西歷史上嘅一個政黨，政治立場中間偏右，1993年，民主社會黨（PDS）同埋基督教民主黨合併，成為呢個黨。兩年之後，呢個黨同進步黨再合併成一個新黨，叫做巴西進步黨。黨魁係埃斯佩里迪奧·阿明（Esperidião Amin），佢曾經喺1983-1987年擔任聖卡塔琳娜州州長。
改變自己

《改變自己》係臺灣歌手王力宏出嘅第十二張錄音室專輯。喺2007年7月13號由台灣索尼音樂娛樂正式發行。2007年7月19號喺泰國發行。
改革先驅

《改革先驅》（英文：Pioneer Of Reforms）係香港電視廣播有限公司嘅時事節目，由新聞部製作，2018年10月6號到11月24號香港時間逢禮拜六19:00到19:30喺翡翠台播。内容係透過人物專訪去探索中華人民共和國政權改革開放四十年嘅情況。
徐酉奈

徐酉奈，係大韓民國嘅一個女藝人同埋歌手。
徐進照

徐進照（—1911年）係黃花崗七十二烈士之一，祖籍廣東。
徐鈺雯

徐鈺雯，台灣時代力量政治人物，科技業工程師出身。佢被部分人視為親近立委邱顯智、王婉諭嘅「行動時代」派。

早年經歷
佢畢業喺台北科技大學化工系，畢業之後喺電子科技行業做咗十幾年嘅工程師；之後有兩個仔陸續出世，為咗全心照顧佢哋嘅成長，佢亦做咗好幾年全職媽媽。

政見同埋關注議題
佢關注嘅桃園在地議題有交通問題、公共托育等。對於桃園市社會住宅質量問題，佢亦有所關注。
另外佢亦關注勞工同環保議題、主張打造動物友善城市、智慧城市、科技城市治理、打造友善就業環境同埋關注樂齡人士。
喺多元性別族群議題方面，佢亦支持進一步推廣性別意識，性取向平等教育，促進公共空間對多元性別族群更友善，持進一步完善同性婚姻嘅相關政策。

參選紀錄
2022年，佢代表時代力量參與桃園市第四選舉區議員選舉，但只得3508票，未能當選。

第11屆中華民國立法委員選舉
喺第11屆中華民國立法委員選舉入面，佢出選桃園市第一選舉區（蘆竹、龜山），挑戰現任民進黨立委鄭運鵬，另外同區仲有國民黨參選人牛煦庭。徐鈺雯話，希望俾選民能有藍綠以外嘅選擇，無論邊個當選，時代力量都會一視同仁咁監督。
徐遠成

徐遠成（粵拼：ceoi4 jyun5 sing4，Adam Xu，1993年2月16號—）係香港籃球員，喺美國出世，而家[咩時候？]香港男子籃球代表隊嘅成員。
徐錦江

徐錦江（英文：Elvis Tsui，1961年10月13號—）係香港男演員，黑龍江省牡丹江市出世，1981年喺香港出道，早年拍過唔少無綫電視同亞洲電視劇集，1990年代尾轉到中國大陸發展。
徐誠斌

徐誠斌主教（英文：Francis Hsu Cheng-ping，1920年2月20號—1973年5月23號）係天主教香港教區第三任正權主教（1969年至1973年），亦係該教區頭一任唐人主教。
徐載弼

徐載弼（韓文：서재필，1864年1月7號—1951年1月5號），字允卿（윤경），號松齋（송재）、雙慶（쌍경），用過英文名Philip Jaisohn、Philip Jason，係韓國嘅獨立運動家同政治人，解剖學，病理學醫師。獨立協會同萬民共同會，獨立新門嘅創始者，甲申政變其中一個主要人物之一。
勒布朗

勒布朗（粵拼：laap6 bou3 long5；法文：Le Blanc，法文讀音：[lə blɑ̃]）係法國安德爾嘅市鎮，亦係中央－盧華爾山谷中間嘅城鎮。
勒文

勒文（1957年7月21號—）係當今瑞典首相，由2014年做到而家。
勒天拿省

勒天拿省（粵音：lak6 tin1 naa4 saang2，意大利文：Provincia di Latina）係喺意大利拉素嘅一個省。面積加埋2,251平方公里，2005年有519,850人喺呢度住緊。佢嘅首府係勒天拿。
勒氏發光鯛

勒氏發光鯛（學名：Acropoma lecorneti ）係發光鯛科發光鯛屬嘅其中一個種。
勒曼省

勒曼省（波斯文：د لغمان ولايت‎）係中東國家阿富汗嘅卅四個省之一。
勒曼

建議勒曼按照原文發音改名做勒芒。 請睇下相關討論同提議緊嘅相關指引。
勒曼
勒曼（法文：Le Mans）係法國一城，薩爾特省省會，人口有15萬。
勒芒係舉辦勒芒24小時耐力賽嘅薩爾特賽道嘅所在地。
勒帕

勒帕 (加拿大)：加拿大緬尼吐巴西邊嘅城市。
勒帕 (法國)：法國邁贏尼西北邊嘅城鎮。
松本翔

松本翔（1992年4月4號—）係日本足球員，司職中場，效力過橫濱水手，愛媛FC，及山口雷法。
松村亮

松村亮（1994年6月15號—）係日本足球員，司職中場，效力德島漩渦。
松本育夫

松本育夫（1941年11月3號—）係日本足球員，司職前鋒，曾經喺1966～1969年間爲日本足球代表隊出場11次，入咗1球，重參加過1968年夏季奧林匹克運動會。
松本陽介

松本陽介（1990年3月27號—）係日本足球員，司職後衞，效力過Amitie SC，及北九州向日葵。
松本良喜

松本良喜（日文：まつもと りょうき；1974年4月27號— ），係日本作曲家、詞曲作家、編曲家。
松本行弘

松本行弘（日文拼音Matsumoto Yukihiro；英文Yukihiro Matsumoto；1965年4月14號—），花名Matz，係日本電算師同軟件編程師。佢以設計出Ruby程式語言出名。
松本行弘響日本本州大坂縣出世，佢未讀大學之前，都係自學程式語言。佢響築波大學畢業，係個資訊科學學士，因此同大學研究程式語言同編譯器部門拉上關係。
2006年為止，松本行弘係網絡應用通信研究所嘅研究發展部阿頭。間公司係島根縣做開放原碼系統整合。松本行弘係耶穌基督後期聖徒教會信徒，同敎會傳過敎。家下結咗婚有四個仔女。
庇祐財神誕

庇祐財神誕，減筆寫做庇祐財神𧩙、庇祐財神旦，係庇祐財神嘅寶誕。寶誕響正月廿六。
南安大略

南安大略（粵拼： naam4 on1 daai6 leok6，英文：Southern Ontario，法文：Sud de l'Ontario），又稱安大略省南部，簡稱南安省、南安、安省南部、安省南又或者安南，係加拿大安大略省一個大區，加拿大人口最稠密以及經濟最繁榮嘅地區。人口大約有1,350萬，佔咗加拿大3,700萬人口嘅差唔多36%。安省南部東邊以渥太華河為界，南邊同西邊以五大湖同聖羅倫斯河為界，北界有爭議，不過佢嘅核心區域喺阿岡金省立公園以南。如果包埋帕里灣區同穆斯科卡區，哩個大區約佔安大略省總面積嘅14至15%。安省南部亦係加拿大最南端嘅地區。
安省南部同安省北部有好大嘅差別。同安省北部相比，南安省人口多好多，氣候同文化都有所不同。南安大略又可以再細分成安大略中部、安大略東部、安大略西南部以及金馬蹄地區（包括大多倫多地區）。
南安街

南安街（英文：Ngam On Street），係香港香港島筲箕灣嘅一條馬路，在筲箕灣道中。
南央美

南央美 ，係日本嘅一個女藝人同埋配音員。
南子

南子（—前480年）係衞國公姬元老婆，出名靚女，好政治，又好男人。南子原本為宋國公主。衞強而宋強，宋送南子去衞國。之不過姬元實情好男色，而任南子去同男人私通。
姬元唔中意姬戌。姬戌又唔中意南子干政，想剷除南子。南子就同姬元講，姬戌要叛變，姬戌出走。
宋國公子子朝，非常靚仔，來到䘙國做大夫，受姬元所寵。子朝私通姬元亞媽宣姜，又私通南子。南子亦中意子朝。然而，子朝同齊豹、北宮喜、褚師圃亂，趕咗姬元出衞國，而姬元又復返，子朝逃亡到晉國。然而南子掛住子朝而不樂，姬元又召子朝返來。
南子生咗仔，叫姬蒯聵。姬元照立佢為太子。姬蒯聵有次出使齊國，回程之過宋國，聽到有人唱「既定爾婁豬，盍歸吾艾豭？」婁豬指南子係豬乸淫亂，艾豭指子朝靚豬公。滿足咗豬乸，做乜唔還返靚豬公來。姬蒯聵聽到好嬲，想殺咗亞媽。
姬蒯聵命家臣戲陽速殺南子，喺個飲宴上，戲陽速遲疑，同姬蒯聵行為古怪。南子知道個仔要殺佢，於是乎同姬元講。姬蒯聵事敗出走晉國。
姬元死前，要姬郢繼位。姬郢唔敢，推說姬蒯聵個仔姬輒，重喺衞國。於是乎姬輒繼位。姬蒯聵聯同渾良夫返國奪位，姬輒出走，而南子就被殺。

孔丘
南子係好政治，成日見啲有才識嘅人。孔丘離開魯國，入咗衞國，當時已經好出名。南子想同佢見面，之不過南子淫亂個名太壞，孔丘唔敢見佢。有次孔丘真係去見南子，而無預先話畀子路聽。子路知道佢去見南子，好嬲。孔丘發誓佢乜都無做過。
南安

南安係中國福建泉州一市，面積2036平方公里，人口142萬。
南安古迦區

南安古迦區係坦桑尼亞桑給巴爾嘅一個區，喺桑給巴爾南部，首府科阿尼。
南奎里

南奎里，係大韓民國嘅一個女藝人同埋歌手。
慈雲山公共圖書館

慈雲山公共圖書館（英文：Tsz Wan Shan Public Library）係香港一間公共圖書館，喺九龍慈雲山毓華街23號慈雲山中心7樓。
慈雲山中心

慈雲山中心（Tsz Wan Shan Shopping Centre）係香港九龍一個大型購物中心，亦係慈雲山區最大型購物中心，喺毓華街23號。購物中心響1997年起好，原本係房屋署購物商場，而家喺領匯（港交所：0823）旗下。

商鋪
慈雲山中心大概有150舖位，店舖樓有銀行、公共圖書館、醫務所、中醫診所、牙醫、茶餐廳、餐廳、超級市場、快餐店咁。
慈雲山伍若瑜學生健康服務中心

慈雲山伍若瑜學生健康服務中心，香港學生健康服務中心之一，為學生健康而設，年年同學生驗身，址喺慈雲山雙鳳街，伍若瑜健康院入便，英文叫Tsz Wan Shan Wu York Yu Student Health Service Centre。行政上歸黃大仙區。開禮拜一到五，公眾假期唔開。歸衞生署管。驗身會查生長，睇營養，量血壓，驗眼力，測聽力，檢脊柱，睇埋心理同行為等等。健康亦有個人輔導，又有教育。
慈禧太后

慈禧太后（姓葉赫那拉氏，名杏貞，1835年11月29號—1908年11月15號），又叫做西太后、老佛爺，係大清咸豐帝嘅妃子，同治帝嘅阿媽，光緒帝嘅養母。佢係1861年至1908年大清嘅實際統治者。

一生
佢掌權前半期，大清朝廷首先喺1864年成功鎮壓太平天國運動，隨後响奕訢、曾國藩、左宗棠、李鴻章、盛宣懷、張之洞等人領導下，興辦洋務運動，令到大清出現咗同治中興嘅局面。
1875年，清穆宗駕崩，慈禧立咗外甥載湉（醇親王奕譞嘅二阿哥）做皇帝，並將載湉過繼畀清文宗，是為清德宗，年號光緒，亦叫做光緒帝。
佢掌權後半期，1881年，慈安太后瓜老襯，慈禧太后實現一宮獨裁，其後，佢重喺1884年製造甲申易樞嘅政變，搞到奕訢失勢。
1894年，甲午戰爭爆發，慈禧太后因為挪用北洋海軍軍費重建頤和園，大受時人指責，與此同時，洋務運動宣布失敗。
1898年，清德宗任用康有為、梁啟超推行戊戌變法，但觸犯保守派官員嘅既得利益，慈禧太后發動戊戌政變，令清德宗、珍妃冇咗人身自由，重下令處斬戊戌六君子。
1900年1月24號，慈禧太后接受瓜爾佳·榮祿嘅建議，以清德宗名義頒詔，話清德宗冇生育能力，冊立端郡王載漪二阿哥溥儁做大阿哥，並改年號做保慶，史稱保慶帝，但係外國公使唔承認，慈禧被迫停止廢立計劃。同年，義和團運動爆發，八國聯軍亦乘機侵華，慈禧挾持清德宗去西安走難，並派崔玉貴掟珍妃落井。
1901年，清朝同十一國簽訂辛丑條約，同年，大清政府喺慈禧太后嘅默許下進行改革，改革比1898年嘅戊戌變法更廣泛、更深入，是為清末新政。
光緒帝死咗之後一日，慈禧太后喺1908年11月15號下晝五點鐘病死，然後葬喺菩陀峪定東陵；大行皇帝無嗣，由醇親王載灃個仔溥儀繼位（後來叫宣統皇帝，亦因為咁，宣統皇帝就繼承同治，兼祧光緒）。
佢死後極盡哀榮，謚號總共25個字：「孝欽慈禧端佑康頤昭豫莊誠壽恭欽獻崇熙配天興聖顯皇后」（簡稱孝欽顯皇后），係大清歷代皇后之最。
晚清史（1840年—1911年） 改
重大事件
清皇室重要人物
重要人物
重要組織
慈航淨院

慈航淨院（英文：Chi Hong Ching Yuen），係香港一間佛教寺院，喺新界沙田區大圍新田村1A號，近住沙田車公廟。
呢座寺院係嚟自廣州如來庵嘅宏願法師喺1914年創辦，初頭叫慈航道場，之後得到係善信嘅商家胡文虎出錢擴建，改做慈航淨院。
慈航淨院亦有辦學，喺香港開辦慈航學校同佛教慈航智林紀念中學。
慈谿

慈谿（原名並簡化字：慈溪）係中國浙江寧波一個縣級市，總面積1361平方公里，人口104萬。
慈溫利

慈溫利（Zwingli或 Ulricus Zuinglius，1484年1月1號—1531年10月10號）係一個喺瑞士蘇黎世教會嘅神父，因為讀咗馬丁路德嘅書而喺瑞士響應發起宗教改革運動，組織新教會，重同一啲公教貴族爆發內戰。結果令瑞士分裂成新教州同公教州。
希斯汀

希斯汀（英文：Hastings）係英國英倫東修適士一座城，人口10萬。
希拉爾聖城體育會

希拉爾聖城體育會（英文：Hilal Al-Quds Club）係巴勒斯坦耶路撒冷舊城一間職業足球球會，依家踢緊約旦河西岸超級聯賽。
希拉莉絲韻

希拉莉絲韻（英文：Hilary Swank，1974年7月30號—）係美國電影演員，1999年同2004年分別憑《沒哭聲的抉擇》同《擊情》兩次攞到奧斯卡金像獎最佳女主角。
希斯汀戰役

希斯汀戰役（英文：Battle of Hastings）係指1066年諾曼征服英格蘭入面嘅關鍵戰役，雙方喺10月14號喺希斯汀決戰，最後諾曼人打贏，英王哈羅德二世戰死。
希拉莉杜芙

希拉莉杜芙（英文：Hilary Erhard Duff，1987年9月28號—），係美國女演員同歌手。1993年以童星身份出道，拍過一啲電視劇同電影，2002年出第一隻唱碟。
日式炸雞翼

日式炸雞翼（手羽先唐揚げ）又叫做和雞係日本一種炸雞，起源自名古屋市，做法通常將全隻雞翼用上粉炸熟，用食鹽、胡椒同芝麻調味。

概述
和雞（Hanesaki）炸雞醬塗成份有，鹽，胡椒，白芝麻等加上香料做出清脆口感。

發展史
日式炸雞翼出自名古屋炸雞店餐廳「風來坊」。當時店主大坪先生受九州哥哥影響，而開發“泰山出爐”調料秘密食具，成隻雞半炒炸。到63年，大乒名古屋熱田區店開始
日式燒酒

日式燒酒，日文叫燒酎（shōchū），係一種蒸餾酒。通常使用大米麯，亦會用到大麥、番薯或者蕎麥製麯，加水同酵母，再加大米、大麥、番薯、蕎麥、黑糖、芝麻、糖蜜等主要原料中嘅一、兩種，釀製之後蒸餾，熟化，將酒精濃度調整到45度或者以下而成。家下酒精濃度25度嘅最暢銷。根據蒸餾方法分爲單式蒸餾燒酎（乙類）同埋連續式蒸餾燒酎（甲類）。傳統嘅單式蒸餾燒酎中，除咗水之外無加任何嘢嘅可叫「本格燒酎」（honkaku shōchū，即係正式燒酒）。

泡盛
日文叫「泡盛」（awamori）或者「琉球泡盛」（Ryūkyū awamori）。使用大米黑麯，加水釀製，蒸餾一次，熟化嘅。可能係喺暹羅傳到琉球嘅傳統式燒酒。產地只限沖繩縣。

番薯燒酒
日文叫「芋燒酎」（imo jōchū）。通常使用大米麯，亦會用到番薯麯，加水釀製，再加番薯釀製，蒸餾一次嘅。主要產地係鹿兒島縣，東京都八丈島、茨城縣亦有廠家。鹿兒島人鍾意喺熱水中加番薯燒酒飲。

大麥燒酒
日文叫「麥燒酎」（mugi shōchū）。通常使用大米麯，亦會用到大麥麯，加水釀製，再加大麥釀製，蒸餾一次嘅。傳統產地係長崎縣壹岐諸島，家下主要產地係大分縣、鹿兒島縣、宮崎縣等。

大米燒酒
日文叫「米燒酎」（kome shōchū）。使用大米麯，加水釀製，再加大米釀製，蒸餾一次嘅。傳統產地係熊本縣球磨地方，當地生產嘅叫「球磨燒酎」（Kuma jōchū）。家下亦有其他產地。

黑糖燒酒
日文叫「黑糖燒酎」（kokutō shōchū）或者「奄美黑糖燒酎」（Amami kokutō shōchū）。使用大米黑麯，加水釀製，再加溶於熱水嘅黑糖釀製，蒸餾一次，熟化嘅。二戰時缺乏大米，泡盛廠家一部分改用特產黑糖製造嘅。產地只限鹿兒島縣奄美群島。

蕎麥燒酒
日文叫「蕎麥燒酎”」（soba jōchū）。通常使用大米麯，亦會用到蕎麥麯，加水釀製，再加蕎麥釀製，蒸餾一次嘅。主要產地係宮崎縣，長野縣、北海道亦有廠家。

粕取燒酒
日文叫「粕取燒酎」（kasutori shōchū）。使用大米麯，加水釀製，再加大米釀製，壓去清酒之後，將酒粕蒸餾一次嘅。主要產地係福岡縣，新潟縣等亦有廠家。

其他燒酒
通常使用大米麯，加水釀製，再加大米同部分芝麻、栗子、薯仔、粟米、紫蘇等唔同原料嘅一種釀製，蒸餾一次嘅。主要喺添加嘅副原料嘅產地生産。

連續式蒸餾燒酎（甲類）
通常使用大米麯，加水釀製，再加糖蜜、粟米、澱粉等釀製，使用連續式蒸餾器，通常減壓蒸餾一次嘅。提取酒精嘅效率高，成本低，不過缺乏原料嘅香味。主要由喺東京都、京都府、大分縣等嘅大酒廠生產，喺韓國亦有廠家。

甲乙混和燒酎
因爲連續式蒸餾燒酎（甲類）缺乏原料嘅香味，混合部分單式蒸餾燒酎（乙類）添加香味嘅。主要由喺東京都、京都府、大分縣等嘅大酒廠生產。

其他分類
原酒 - 熟化前嘅，或者酒精濃度大約40度嘅，無稀釋嘅燒酒。
無過濾 - 無過濾嘅原酒。
古酒 - 蒸餾後熟化三年或以上嘅燒酒。
初餾 - 蒸餾嘅初期分離出嚟嘅燒酒。原本酒精濃度高達50或60度，按法律規定加水到45度以下出廠。如果直接出廠，屬於烈性酒（spirits）。
木桶熟化 - 使用洋式木桶熟化嘅燒酒。通常變成淡琥珀色。
酒甕熟化 - 使用陶瓷酒甕熟化嘅燒酒。
日式炸雞扒

日式炸雞扒，又叫吉列雞扒，係種日本式炸雞扒，整法係將原塊厚切雞扒上麵包糠炸熟，配椰菜絲食，亦可配日式咖喱。
日式牛肉串

日式牛肉串（日文：牛串），係日本菜，做法係參考日式雞肉串，將牛肉用日本甜酒、日本清酒同埋生抽醃好再用籤串起燒熟。
日式牛肉醬料燴飯

日式牛肉醬料燴飯（日文：ハヤシライス），係一種牛肉飯，通常加埋洋蔥、蘑菇同一啲有紅酒同茄汁嘅半糖醬料。
日式燒肉

日式燒肉（日文：焼肉）係日本嘢食，亦係種燒烤，將和牛牛肉、牛脷、五花腩等肉食用炭火燒熟，再點由日本豉油、清酒、味醂溝嘅醬汁食。
拼寫檢查

拼寫檢查（英文：spell checking）係指一隻軟件具有能夠幫手檢查一段字有冇寫錯串錯嘅功能。
拾年

《拾年》（英文：Ten Years After）係香港電視廣播有限公司為咗配合香港主權移交十週年而拍攝製作嘅資訊性訪談節目，全節目一共10集，由陳鍵鋒做旁白，節目內容主要講過去十年唔同香港人嘅故仔。
拿伊基特菲

拿伊基特菲（葡文：Nair de Tefé；1886年6月10號—1981年6月10號）係巴西女畫家、歌手、演員同鋼琴家，德國裔，喺巴西里約熱內盧州嘅彼得羅波利斯（葡萄牙文：Petrópolis）市出世。佢係軍人，政治人同總統艾勒美士達豐些卡第二任老婆，1912年至1914年間係巴西第一夫人。
拼接圖電子遊戲

拼接圖電子遊戲（英文：Tile-based video game）係一種電子遊戲圖像做法。
响一隻拼接圖式遊戲裏面，遊戲世界明顯分做一格格噉，一件物件（遊戲角色或者障礙物）嘅位置一定係喺其中一格嗰度，冇得話身處响相鄰嘅兩格之間；一般嚟講，拼接圖式做法畀人覺得算係比較原始，需要嘅運算量少，但到咗廿一世紀初已經好少可會用。
拾遺記

《拾遺記》，又叫《拾遺錄》、《王子年拾遺記》，係中國古籍，由晉隴西安陽人王嘉寫嘅，一共有十卷，二百二十篇，都係殘缺不全。前九卷記載從上古庖犧氏、神農氏至東晉各代嘅歷史奇聞，至於古史部分就好多係啲奇形怪異嘅神話。漢魏以下有唔少都係謠言傳聞，正史都唔記錄嘅。收尾一卷就寫咗昆侖等八座仙山。
拾遺

拾遺，又叫做地下執到寶，好似嚮街執到唔知邊個人大懵留低嘅手機、錢、手錶、黃金、文件袋都係。
啲人話，地下執到寶，問天問地攞唔到；又有話，拾遺不報，是為賊也。小學老師話過，唔係你嘅嘢，唔好要，一定要畀返人，如果唔係，一世都唔安樂。又有人笑過，唔據為己有，就一世都唔安樂至真。
有報紙講過，有個道友執到人張六合彩飛仔，發現係中獎飛，以為神仙可憐佢窮，醒佢發達，點知原來馬會有咗記錄，話要告佢偷嘢。
傳說，執到寶交差館，3個月冇人認領，件寶物就係你合法所有。不過，交差館時一定要點算清楚，同埋問差人攞返張收條。因為世界上好少人會咁誠實。
印度人

，英文：Indian people）係世界上第二大民族，數量佔世界總人口嘅17.50%。印度民族由幾十個地區民族群體組成，反映咗印度豐富而複雜嘅歷史。由於移民嘅關係，海外印度人遍佈世界各地，尤其係亞洲其他地區、北美洲、歐洲、加勒比地區、大洋洲同埋非洲。
印巴

印巴係指印度同巴基斯坦，亦指兩國嘅人或者後裔，所以又叫印巴裔。英國曾經統一印度次大陸，喺二次大戰後，印度分裂成信印度敎為主嘅印度，同信回敎為主嘅巴基斯坦，是為印巴分治。
印度

印度（粵拼：jan3 dou6，भारत，英文：India），正式叫印度共和國（भारत गणराज्य，英文：Republic of India），係南亞一個國家。以面積計係第七大國。人口計就排第一，有14億，多第二嘅中國少少。官方語言係印地話同埋英文，不過唔同嘅邦又有自己嘅官方語文，好似旁遮普文，泰米爾文。
畀大英帝國統治咗二百幾年，到1947年先至獨立，後來響資訊科技業嘅帶動下逐漸興旺發達起身。而家同中國、俄羅斯、巴西三個國家一齊俾人稱為「新嘅四強」，又叫「金磚四國」。
印度成為國名，係大英帝國統治後嘅事，英王亦為印度皇帝。古時為大小國林立地方，至今邦仍為國之義，有土王。古時音名各異，有身毒、天竺等。大英帝國為印度至大國土，現今分為數國，至大份嗰個，承襲印度稱號，號印度共和國。

概要
印度係南亞最大嘅國家（全球排第7），人口仲係世界第一㗎。佢嘅14億人口由唔同嘅民族、語言同宗教組成。聯合國預測話，印度總人口喺2023年已經超過中國成為世界第一，到2060年代更會去到17億人左右。印度嘅人口密度都係世界頂級，仲高過日本，係中國嘅三倍添。
印度南面係印度洋，西南面係阿拉伯海，東南面係孟加拉灣。西面同巴基斯坦接壤，東北面同中國、尼泊爾同不丹接壤，東面就同孟加拉同緬甸接壤。喺印度洋附近有斯里蘭卡同馬爾代夫，而喺安達曼-尼科巴群島嗰度，印度同泰國同印尼有海上邊界。
印度次大陸嘅歷史可以追溯到公元前3000年嘅印度河文明。嗰陣時好多最古老嘅經典慢慢形成咗印度教。到咗公元前1000年左右，就出現咗以種姓為基礎嘅階級制度，佛教同耆那教都係喺呢個時期誕生。
早期嘅統一國家係喺孔雀王朝同笈多王朝時期形成，之後就係各個王朝喺南亞爭霸。中世紀嘅時候，猶太教、瑣羅亞斯德教、基督教同伊斯蘭教傳入印度，錫克教都係喺呢個時期形成。北部大部分地區畀德里蘇丹王朝統治，南部大部分地區就畀毗奢耶那伽羅王國統治。到咗17世紀嘅莫臥兒帝國時期，經濟開始大幅發展。18世紀中葉，印度俾英國東印度公司統治，到19世紀中就變成咗英屬印度帝國。19世紀末開始有獨立運動，經過甘地嘅非暴力抗爭同第二次世界大戰之後，印度喺1947年終於獨立。
2022年，印度經濟以國內生產總值（GDP）計算，喺名義上排全球第5，以購買力平價（PPP）計算就排第3。自從1991年進行以市場為基礎嘅經濟改革之後，印度經濟就快速增長。印度係金磚國家、上海合作組織同二十國集團嘅成員國。不過，印度仲係要面對貧窮、貪污、營養不良同醫療不足等問題。雖然勞動人口有三分之二從事農業，但製造業同服務業都喺快速發展緊。印度嘅識字率係74.04%。
印度教徒係最多嘅，其次係穆斯林（伊斯蘭教徒）同錫克教徒。雖然印度憲法禁止種姓歧視，但喺鄉村仲係有影響。亞洲開發銀行話印度嘅中產階級（每日人均消費2至20美元，以2005年購買力平價計）喺2011年之後15年內會達到人口嘅七成。另外，雖然定義同亞洲開發銀行唔同，但中產階級（年household收入5000至35000美元）由2000年嘅約22%升到2017年嘅約50%。
聯邦官方語言係印地語，但仲有21種語言喺印度憲法中得到認可。主要語言就有超過15種，所以印度盧比紙幣上面印咗17種語言。印度係全世界最大嘅議會民主制國家，到2023年選民人數大約有9.7億。
因為州政府有一定嘅獨立性，所以每個州都有自己嘅政府同大臣，同中央政府分開。印度係擁有核武嘅地區大國，自2016年以嚟仲有全世界人數最多嘅軍隊（2017年有303.1萬人），相當於蒙古國嘅人口。2018年印度嘅軍事支出係665億美元，佔GDP約2.4%，喺全球排第4。

政區
内文：印度政區
印度而家有29個邦同7個聯邦屬地。

教育
内文：印度教育
印度實行12年一貫制中小學教育。高等教育夾埋8年，包括3年學士課程、2年碩士課程同3年博士課程。仲有各類職業技術教育、成人教育等非正規教育。
全國依家有254所綜合性大學，出名嘅有印度理工學院、德里大學、尼赫魯大學、加爾各答大學等等。
印巴分治

印巴分治（即係印度分治，Partition of India）指1947年8月14號同1947年8月15號，大英帝國統治嘅英屬印度分咗做兩國－巴基斯坦自治領（Dominion of Pakistan，後來嘅巴基斯坦伊斯蘭共和國）同印度聯邦（後來嘅印度共和國）。英屬印度嘅孟加拉省分為東巴基斯坦同印度西孟加拉邦，旁遮普地區分為西巴基斯坦嘅旁遮普省同埋印度旁遮普邦。
分治條款無涉及到孟加拉國嘅獨立，亦無講英屬印度管理嘅錫蘭同緬甸分治。緬甸喺1948年1月4號獨立，錫蘭喺1948年2月4號獨立；孟加拉國跟住喺1971年嘅孟加拉國獨立戰爭獨立。尼泊爾、不丹曾經係英國嘅殖民地，但一直唔屬於英屬印度，無被條約影響。
印度乳酪

印度乳酪（Lassi）係印度嘅嘢飲，用乳酪、糖、水同香料整出嚟，有時會落埋芒果或者其他生果落去。
維基同享有多媒體嘅嘢：Lassi
印尼記者爆眼案

印尼記者爆眼案（或印尼女記者爆眼案）係2019年香港反修例運動期間一單槍擊案，發生響9月29號全球反極權大遊行嗰陣，印尼記者Veby Mega Indah喺街上採訪嗰陣，俾差佬攞槍射爆咗佢隻右眼。事後佢告香港差佬仲告到去高院，佢叫過好多次香港差佬講出射佢隻眼嘅差佬係乜水，不過差佬冇覆過。
印度一級政區

印度一級政區包括28個邦、8個聯邦屬地同埋德里國家首都轄區。
板倉滉

板倉滉（1997年1月27號—）係日本足球員，司職後衞，效力川崎前鋒。
板南線

板南線（粵拼：baan2 naam4 sin3，代號BL；路線代表色係藍色），係台北捷運一條營運中嘅綫路。由新北市土城區嘅頂埔站去到台北市南港區嘅南港展覽館站。1999年12月24號通車，全長28.2公里，有23個車站。板南線可以細分做南港線、板橋線同土城線三段。
板垣李光人

板垣李光人（日文：板垣 李光人／いたがき りひと Itagaki Rihito；2002年1月28號—）係日本嘅男演員，山梨縣出身，星塵傳播旗下藝人。喺2021年第一次主演電視劇《Colorful Love～無性別男孩熱戀中。～》。
板垣退助

板垣退助（日文：いたがき たいすけ，1837年5月21號—1919年7月16號）係日本政治人，推動自由民權運動，係明治維新其中一位重要人物。
板斧

板斧係古時兵器，似斧頭，刀刃平闊，相傳係唐代武將程咬金用嘅武器。
通俗小說入面話程咬金剩係識用三道板斧，所以就用「三道板斧」比喻人嚟嚟去去得嗰幾招，唔多掂。
板塊

板塊（粵拼：baan2 faai3）係板塊構造理論入面，地球嘅岩石圈分咗唔同部份。板塊會唔停郁動，細則引發地震、火山爆發，大則影響大陸同海洋嘅形狀同位置。
板塊構造

板塊構造係個科學理論，論地殼並唔係一塊不變，而係由好多板塊組成，互相移位，解釋到點解有地震、山脈、洋脊、海溝呢啲自然地貌。地殼下嘅溶岩對流，會推動版塊。
個理論唔單止用喺地球，其他類似行星，都用得到。

地球
睇埋：大陸
喺地球外層嚟嘅剛性岩石圈分做好幾塊板塊。目前地球嘅主要板塊有太平洋板塊、北美洲板塊、歐亞大陸板塊、非洲板塊、南極洲板塊、印度-澳洲板塊、同南美洲板塊呢啲。另外仲有阿拉伯板塊、加勒比板塊、喺南美洲西海岸對出嘅納斯卡板塊、同埋喺南大西洋嘅斯科舍板塊呀噉。呢啲板塊係硬淨嘅，喺軟流圈上面浮吓浮吓，仲識慢慢噉郁－板塊之間會有相對運動，而呢啲郁動分做三種：一係聚合板塊邊緣（Convergent plate boundary）－指兩塊板塊互相靠近；二係分離板塊邊緣（Divergent boundary）－指兩塊板塊分離；三係轉形斷層（Transform fault）－指板塊之間互相橫向噉郁。因為呢啲地殼活動，搞到喺呢啲板塊嘅邊緣上面會容易有地震、火山活動、造山運動、同埋形成海溝，好似係日本列島同台灣就係坐正喺板塊邊緣上面嘅地方，間唔鐘就會有地震。唔同嘅板塊郁嘅速率仲會唔同：喺呢啲板塊當中，大洋板塊郁得快啲，而大陸嘅板塊郁得慢啲，好似係屬於大洋板塊嘅科科斯板塊位移嘅速率係每年 75 毫米，而太平洋板塊就以每年 52 至 69 毫米嘅速率位移；屬於大陸板塊嘅歐亞大陸板塊，平均以得每年大約 21 毫米嘅速率行進。
隨住板塊嘅飄移，海入面嘅岩石會跌落去聚合板塊邊緣嘅前緣下方，同時地幔嘅物質會喺分離板塊邊緣做成嘅空間嗰度上升。呢啲過程令到海洋地殼一邊係噉產生跟住又俾佢回收返落地幔嗰度，所以海洋地殼嘅岩石更新得好密。因為噉，海洋地殼多數好後生，低過 1 億歲。而家最古老嘅海洋地殼喺西太平洋地區，估計大約係得 2 億歲。相比之下，最古老嘅大陸地殼年齡有成 40.3 億歲。
放學

放學，就係當日上晒堂，由當日嘅學業放出來，學習結束，可以離開班房。相反，行去學習，去上堂，叫返學。
現今放學有多啲含義。以往上晒堂，就會離開班房，離開學校，然而離開班房，未必要離開學校，可以有其他嘢搞。去玩又得，自己讀書又得，去圖書館睇書又得，課外活動又得，諸如此類。喺完成當日學業，到行出學校之間，又有一段時間。
放學先好玩

《放學先好玩》（Let's Get Fun）係香港奇妙電視製作嘅細路節目，由2023年1月1號到6月30號每日下晝喺HOY TV首播。呢個節目係根據免費電視牌照規定每日半個鐘嘅自製細路節目，取代原時段嘅《細路開電視》。
隨住2023年牌照唔再硬性要求電視台播映本地製作兒童節目，奇妙電視決定唔再播映呢類節目，2023年6月30號播出最後一集。

常規播映時間
2023年1月1號到6月30號：逢禮拜一到日17:00-17:30播放。

主持陣容
主持陣容包括鍾泳瑤、陸雪雯、葉韋彤、林曼琦。
放射化學

放射化學（英文：radiochemistry）係化學嘅一個子領域，屬核化學之下。放射化學專門研究會做核衰變嘅材料嘅化學，包括呢啲材料嘅化學特性。
放光蟲

放光蟲（蟲讀陰平調）係種蟲，黑鐵絲咁，似黃䘆，長唔過兩寸，身有磷質黏液。爬過嘅地方，會黏液成線發磷光。可能係指螢火蟲。

俗語
俗語有云，鷄食放光蟲，卽係話心知肚明。鷄食咗放光蟲，體內有光咁。
放大器

放大器（英文：Amplifier）係指將訊號嘅功率放大，等啲訊號更加易睇嘅電子元件。
放大鏡

放大鏡係件可以將影像放大嘅架生，靠凸透鏡做到呢個效果。
放學請入會

《放學請入會》（英文：Student Societies），係香港MakerVille製作嘅青少年節目，由林泳怡主持，2022年10月30號到2023年7月30號逢禮拜日10:30-11:00喺ViuTV播。節目介紹香港嘅大學入面一啲特色嘅學會同學生組織。
節目本嚟提供字幕，自2023年5月下旬開始，電視首播版同網上重溫版都取消咗提供字幕。

節目調動
2023年5月28號：由於直播《NBA 季後賽 - 波士頓塞爾特人 對 邁阿密熱火》，所以改到15:30-16:00播。
放債人條例

《放債人條例》係香港法例第163章，主要規管香港嘅放債人同放債交易。而家條例嘅基礎係喺1980年訂立，取代咗1911年訂立嘅條例。
2016年12月1號，香港政府為放債人牌照加咗額外牌照條件，其中公眾最容易留意到嘅，係放債人嘅所有廣告都一定要加一句粵語字句：「忠告：借錢梗要還，咪俾錢中介」（英文版本係「Warning: You have to repay your loans. Don’t pay any intermediaries」），係繼香煙後另一個要落香港政府嘅忠告嘅商品或服務。2022年12月30號，香港政府將法定貸款利率上限由年息60%調整至48%，而敲詐性利率嘅門檻就由年息48%調整至36%。
手榴彈

手榴彈，係種武器，用之前拉開安全掣，再用手掟出，過幾秒就會爆炸。Mk 2手榴彈因爲外形似菠蘿，所以手榴彈又叫做菠蘿。
手淫

手淫（粵拼：sau2 jam4）俗稱：打飛機或打賓周，以前齋指人用手或物件刺激自己嘅性器官取樂，同自慰（zi6 wai6）係同義詞，現時「手淫」嘅意思包括指由他人代勞嘅做法。
有啲人鍾意響手淫嗰陣時用到其他平日可以見到嘅野、性玩具刺激自己。好多研究都話打飛機響社會入面好普遍，無分性別同年紀，雖然每個人用嘅方法都有啲唔同。科學家搵唔到打飛機同隨便一種病之間有啲咩關係。
手淫自古就有，見諸文物古籍。但唔同地方，會有唔同觀感。唔可以喺大庭廣眾手淫，要偷偷手淫。除咗人之外，動物都會有類似手淫行為，令佢哋興奮。

年紀
有啲細路仔，甚至嬰兒都會自慰。人自青春期起，性慾大增，手淫行為亦更多。

男
現代大多數男性都有手淫嘅習慣，有啲甚至每日多次。其實手淫唔一定要用手，可以用蕉皮、生豬肉、毛巾、甚至二手底褲、趴喺張床郁陰莖等等。
打飛機通常都需要性幻想來增加性興奮，達到射精為止。男同性戀者亦會以互相打飛機作男男性行為，因為較為方便、簡單。
有啲人以為手淫係壞習慣，所以以後戒除，其實手淫係正常嘅現象，可以解決性需要，而且有啲動物都有自慰嘅習慣。好似熊噉，佢哋會將陰莖放喺樹幹上面磨擦，以達到性興奮。但係如果覺得手淫帶來困擾，可以嘗試戒除，因為自慰唔係必要嘅。
開始進入發育期嘅時候（最早11歲），因為體內激素分泌好多，扯旗嘅次數多咗。無論幾時都會扯旗，不過瞓醒之後，好多人都會有慣性扯旗嘅情況。有啲人扯旗嘅時候好奇，而嘗試捽自己嘅陰莖，噉就達到性興奮，射精。亦都有男性係睇鹹片、㚻片，或者同其他男性朋友互相交流嘅時候，俾人教咗射精。有啲人一世都唔學手淫，係正常嘅。男同性戀手淫嘅時候幻想是但一個性感男人。
好多男性都有打飛機，以下簡單寫有關男性打飛機：
男性打飛機係喺廁所或者喺鎖咗門嘅房入面
通常利用想像力或者用手刺激，達至扯旗
大部份男性都要做性幻想或者睇鹹片
跟住會用握拳嘅方式套條脧
喐動塊包皮令佢上下移動，刺激龜頭同成條脧
割咗包皮嘅人，可能需要潤滑劑或者口水，再喺龜頭喥捽
有啲男性可能喺自慰當中，同時用手按摩/刺激屎眼、陰囊，甚至用手指塞入屎眼
有啲男性用手捽陰莖捽到啲精液出為止
有啲男性鍾意將枕頭或者其他柔軟嘅嘢上面摩擦賓舟，直到精液出為止
之後好快就會性高潮同射精
男性手淫又叫打飛機（daa2 fei1 gei1）、打JJ、打J、打丁。「淫」字喺中文有「過多」嘅意思。大陸網絡詞有打手槍同擼管。
男人興奮時叫火，手淫高潮射精，就叫「出火」。

女
唔少女性亦都有自慰習慣，隨着性知識普及、刑罰同禁令逐漸消失，自慰更加多女人為之及述之。唔少女性開始自慰並唔係特登，而係摩擦到下面嗰陣有快感，之後先開始自慰。
女性常見自慰方法：
摸陰核同外陰嘅地方
用自慰器（例如假陰莖）或條型嘅嘢插入陰道
用手指插入陰道
部分女性可能會同時用手按摩乳房（尤其是乳頭），或刺激肛門、會陰
最後有高潮
女性手淫又叫打潛艇。
手撕雞

手撕雞係一味中菜冷盤，做法係先雞蒸熟後，撕啲雞肉絲出嚟，再撈麻油、芝麻同其他調味。
手柄

手柄，又叫把手、把柄，即係一樣嘢上面可以畀人用手捉實嘅部位，通常畀人拉開佢，好似門、窗、櫃咁。

其他意思
「把柄」另一個意思同「痛腳」一樣，即係人哋嘅秘密，用嚟要脅對方搵着數。
手槍

手槍（英文：Handgun），或者叫短槍，係好常見嘅槍種類，指可以一隻手拎住射嘅槍。
手提電腦

手提電腦（英文：laptop，粵拼：lep1 top1），又叫筆記簿電腦，係種方便隨身帶嘅電腦，好似一本筆記簿咁細。
手板

手板，又叫手掌，係手嘅手腕外面嘅部份，連住手指。
手板正面叫手心，背面叫手背。手心有好多紋理，有玄學理論認為反映一個人命運，呢樣學問叫睇掌或者掌相。
廣州僑光財經專修學院

1998年：學校改名做廣州僑光財經專修學院。
2006年：將廣州市民培才高級中學合併。
廣州六中珠江中學

廣州六中珠江中學係中國廣東廣州嘅國有民辦初級中學，2001年開辦，有兩個校區同一個課改班，都喺海珠區入面。

校服色
長袖
衫：　　相間。領　帶　花紋，花紋入面寫住「GUANGZHOU NO. 6 MIDDLE SCHOOL」嘅字樣；袖口　帶兩條　線。正面　帶兩個　線同　線組成嘅直角三角形花紋。兩袖上　下　，分界線成斜線。左右對稱。
褲：純　，喺近右褲袋位有個　嘅圖案。
短袖
衫：　，左右對稱，有領有紐扣，領同袖口都係　帶　邊。
褲：　，兩邊近褲口位有　似彩帶嘅五邊形。

史
内文：廣州市第6中學
1950年8月，由於黃埔中正中學同私立長風中學合併轉做公立而出現過「珠江中學」個名，但1953年初改名做「六中」而消失，直到2001年由校敎育工會重新搞返出嚟。初期喺大江苑同逸景翠園入面開搞兩個校區，2009年開始喺校本部開搞課改班，2016年夏，原先喺大江苑校區向東搬到楊青村入面，原先大江苑校區改成大專學校用途。
2018年3月31號，學校正式舉辦初中入學考試，事件出街之後因為涉嫌違反教育局嘅招生法令，俾廣州當地媒體喺2018年4月4號曝光之後引起廣泛討論而震驚成個廣州教育界，廣州市教育局亦第一時間關注咗呢單大頭佛。隨後肇事校長因涉嫌喺學校搞非法入學考試而被停職調查。
2018年4月21號，呢間學校俾海珠區教育局通報批評，佢嘅初中入學考試明顯違反咗九年義務教育階段學生招生工作嘅相關規定，從2019年夏開始減少學校30%嘅招生計劃，重炒埋現任校長兼年檢平定降級到「基本合格」範疇。
廣州凱旋華美達大酒店

廣州凱旋華美達大酒店入面有408間全江景客房同14間多功能嘅會議室，重整咗中、西式嘅豪華餐廳出嚟。酒店重整咗壁球室、室內外泳池、甚至搞咗好方便嘅商務設施同服務、甚至購物中心都有，重兒童遊樂設施、大型停車場、保險箱服務、票務服務等等呢啲服務響度。
廣州信合大廈

廣州信合大廈（粵拼：gwong2 zau1 seon3 hap6 daai6 haa6，英文：Credit Cooperative Building）係廣東廣州一棟高樓，喺天河區珠江新城華夏路3號。廣州農商銀行總部，仲有食肆「空中一號」，都喺呢棟樓。

建造
呢棟樓由廣州農村信用合作社開發，廣州市城市規劃勘測設計研究院設計，中國建築第八工程局有限公司廣州分公司起。
2002年7月23號動工，2004年6月20號封頂，2005年12月28號落成。

數據
大樓佔地6,600平方米，建築面積58,732平方米。高172米，總共有31層樓。
廣州內環路

廣州嘅內環路（粵拼：noi6 waan4 lou6）係廣州市區入面嘅其中一條環線快速路。呢條馬路經過廣州市嘅荔灣區、越秀區、海珠區同天河區呢4個區，佢係成個廣州入面最緊要嘅交通幹線。而呢條環線快速路喺1997年12月25號開始逳手起，一直到2000年1月28號先至起好。

概要
呢條快速路有26.7公里咁長，其中有20.26公里（75.88%嘅道路）都喺高架橋頂，全程4—8車道，有74個出入口（其中有7條放射線可以去到環城高速嗰頭）。其中A綫係逆時針方向，B綫係順時針方向。

搞規劃，解決初期市區大塞車。
由於廣州喺20世紀90年代初開始，經濟喺度猛咁發展，搞到市區入面成日出現大塞車嘅嘢。而市政府睇到噉嘅嘢就話一定要大力發展交通。佢先喺1993年同世界銀行一齊合作搞《廣州市交通規劃研究》，重喺1994年6月講清楚點大力發展交通。而廣州市交通規劃研究所就同英國幾間出名嘅公司、英國交通同道路研究所嘅交通專家一齊搞掂咗份《廣州市中心區交通改善實施方案》，就話要起內環快速路。

逳手同落成
到咗1997年12月25號，內環路正式開始逳手起。不過喺起緊內環路嗰陣就拆咗66萬平方米嘅建築，甚至重將市區入面1.2萬居民搬走嗮。而工程一直持續到于2000年1月28號搞掂嗮，重通埋車添。

出入口同連接嘅道路
呢條內環路入面分開咗A綫同B綫，其中A綫係逆時針，B綫係順時針方向。
廣州保利國際廣場

（英文：Guangzhou Poly International Plaza）；又叫琶洲保利國際廣場（Pazhou Poly International Plaza），係中國廣東省廣州市嘅一間高樓大廈，喺海珠區閱江中路同科韻路嘅交界，琶洲大橋附近。

負責方
大廈由保利集團負責開發，SOM建築事務所負責設計。

逳手同落成時間
大樓從2004年2月26號開始逳手起，2006年12月31號起好。
廣州都城隍廟

廣州都城隍廟嘅用字，喺屋簷同碑誌嗰邊都寫住「都城隍廟」四個字。
城隍廟喺明朝洪武三年（1370年）起，不過而家棟廟喺清朝時重新起過嘅。根據清朝香山（而家係中山市）人黃芝寫嘅《粵小記》話：「喺大清雍正年間，整俗使焦祈就要求朝廷將廣州府城隍升級變成睺嗮成個廣東省嘅都城隍。」後嚟喺1920年，棟廟俾人拆咗，就起咗條280米長嘅街，而嗰陣時拆凈棟大殿同拜亭響度。

搞國貨展
1931年九一八事變後，廣州市政府會同市社會局、市財政局、市公安局、省建設廳同廣州市商會等，一齊搞咗個廣州市提倡國貨運動委員會，諗著改咗個城隍廟做國貨展覽館以激發市民愛國情緒。時社會局長簡又文，仲請埋由上海度告假返粤嘅文藝界人士陸丹林，來局度幫手搞工程嘅清拆，主要針對廟度啲商舖攤位，十之七八都係睇相拆字等江湖生意，有唔少都幾代人做咗一百幾十年。而清拆政府補償每戶就得個40到80蚊。呢年秋季清拆限期日到咗，市公安局就出動成班武裝警士，協同啲鬥木佬，社會局都派埋陸丹林等一同到現場清拆。等清走曬商販相士等後，啲工友遲遲唔敢㤢神像驚有報應，於是乎陸丹林就拎把斧頭就咁斬斷城隍個手，工友睇到就吐啖口水講句「大吉利是」，先跟著開始拆神像同其他工程。等到咗1932年9月，國貨展覽館終於搞掂，11月就舉行咗開幕禮，場入邊除咗擺國貨畀人睇，仲有得賣𠻹。

持續佔用同恢復
共和國後，棟廟嘅遺址陸續俾人改成過民宅、餐廳同工廠。1949年後首先一度被用作被服廠，生產軍用被服物資。1956年城隍廟成咗廣州市材料試驗機廠。1990年城隍廟改建成兩層嘅卡拉OK廳。一直到2001年業權轉由越秀區房管局持有。喺開緊儀器廠嗰陣，廟入面冚唪唥嘅嘢都整爛嗮。
喺1993年8月，呢度俾廣州市話咗係文物保護單位，不過唔開畀啲市民入去睇。喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格。
2010年10月底，修復工程搞掂，呢次修復係用咗嶺南建築工藝嘅主要經典手法。喺2010年10月31號，廣州城隍廟重新對外免費開放，雖然話開始恢復返古代嘅燒香祈福等傳統民俗活動，但凈係可以用廟入面畀嘅環保香（最多3支）。
喺2010年12月25號，有人發現咗廣州嘅城隍廟前殿上面嘅大對聯寫錯咗兩個字，而呢嚿寫咗上去嘅「神本正清法眼厭看，猩猩作態奢耗香燭」呢句對聯，發現下聯寫錯咗兩個字，其實正寫係「惺惺作態奢耗香燭」。

主要睇料
呢棟城隍廟入面有4樣料可以睇到嘅：
三嚿城隍爺像
分別係五代十國時期嘅南漢國王——劉龑，喺劉龑兩邊嘅係海瑞同楊椒山。
132位神仙嘅畫
喺城隍廟嘅主殿，有幅面積有差唔多240幾平方米嘅漆畫——《開天闢地•神仙卷》，而呢幅畫入面畫咗132位神仙。
八仙紅木大宮燈
喺城隍廟嘅大殿入面裝咗4盞2米高嘅八仙紅木大宮燈。
木雕貢案
呢嚿木雕係用咗成嚿高棉花梨木嚟整嘅，有3噸幾重。

傳說
睇埋：五羊傳說
按返唐代嘅《太平廣記》話到嘅傳說，有位嗌「崔煒」嘅唐人唔小心入咗去南越王墓，後嚟因為羊城使者嘅幫手先至可以返出嚟。嗰時，崔煒就應承過羊城啲使者要換嗮啲衫褲嚟多謝嘅。後嚟咁啱得咁橋就行過城隍廟，先知羊城使者就係廣州城隍，所以就將嚿神像粉飾咗下，重整大咗個廟添。
廣州軍區珠江賓館

廣州軍區珠江賓館入面有600間客房同埋東、西樓、留園小區、餐廳同酒吧、會議中心、多功能大禮堂響度。重整咗停車場、商務中心同埋娛樂中心等設施。
廣州軍區體育館

廣州軍區體育館（粵拼：gwong2 zau1 gwan1 keoi1 tai2 juk6 gun2）係中國廣東省廣州市嘅一間體育館，喺越秀區嘅寺右新馬路西邊，差唔多達道路口嗰頭。呢間體育館喺1995年起好，屬廣州軍區軍人俱樂部管理。入面有籃球、排球、乒乓波、羽毛球、體操等體育項目比賽，重可以搞音樂演唱會、舞蹈大會、雜技表演同機關、團體同公司嘅大中型集會、甚至搞各種展覽同展銷會都得。
廣州農民運動講習所

廣州農民運動講習所，全名叫毛澤東同志主辦農民運動講習所舊址，簡稱農講所，以前係叫番禺學宮。呢間嘢喺中國廣東省廣州市越秀區中山四路，佢係第一次國共合作時期培養農民運動幹部嘅學校。1961年嗰陣被人公佈咗喺全國重點文物保護單位，佢都係廣州市愛國主義教育基地。呢間嘢喺1924年5月中國為咗適應當時農民運動發展嘅需要而設立咗中央農民運動委員會，之後國民黨中央執行委員會就採納彭湃嘅建議而決定喺1926年，響廣州嗰邊開辦呢間農民運動講習所，當時全名啀「中國國民黨中央執行委員會農民運動講習所」。

舉辦過嘅農民運動時間
1924年7月3日號，第一屆農講所嘅農民運動喺廣州越秀南路「惠州會館」正式開學。
1926年9月，廣州農講所一共辦咗六屆農民運動。
其中農講所辦過嘅農民運動地方：
第1——2屆：「惠州會館」
第3——5屆：東皋大道1號（依家係中山三路永興街6號）
第6屆：惠愛東路嘅「番禺學宮」（依家係農講所舊址紀念館）

參觀安排
依家番禺學宮嘅崇聖殿已經改咗飯堂。
目前農講所可以免費參觀，但係每日最多限定3000個人。
開放時間：星期一閉館，每個星期二到星期日9:00-17:00
廣州迎春花市

花市從辛亥革命到中華人民共和國成立為止，廣州嘅中心花市一直喺槳欄路一帶搞，1956年搬到太平南路（今日嘅人民南路）一帶搞，1960年代改成分區搞而逐漸形成年宵花市。而年宵花市正式定名做「迎春花市」係1956年嘅事。
2007年，廣東省人民政府將廣州迎春花市定為第二批省級非物質文化遺產。

舉辦地點
廣州迎春花市喺各個區都有搞。分別喺：
辦緊　　　 取消咗